

**DEMECSERI KÖZÖS ÖNKORMÁNYZATI HIVATAL**

**TÁJÉKOZTATÁS**

**A VENDÉGLÁTÓHELYEK ÜZEMELTETŐI RÉSZÉRE**

Tájékoztatom a vendéglátóhely üzemeltetőket, hogy 2021. január 1. napjától a kereskedelmi tevékenységek végzésének feltételeiről szóló 210/2009. (IX.29.) Korm. rendelet (a továbbiakban: Kormányrendelet) módosult!

**2021. január 1-vel** a vendéglátóhelyek tekintetében egy korszerű és új besorolási rendszer jött létre, amely segítségével megtörtént a vendéglátóhelyek felülvizsgálata. Az Áfa törvény, az üzemeltetők fő tevékenysége, és a hatályos jogszabályok szinkronizálásával létrejött **új besorolások a következők:** **étterem; büfé; cukrászda; kávézó, alkoholmentes italokra specializálódott vendéglátóhely; italüzlet, bár; zenés-táncos szórakozóhely; munkahelyi/közétkeztetést végző vendéglátóhely; gyorsétterem; rendezvényi étkeztetés; alkalmi vendéglátóhely, mozgó vendéglátóhely.**

**A rendelet egy üzlettípus bejelentését írja elő üzletenként, a kereskedőnek azt az üzlettípust kell megjelölnie, amely a leginkább jellemzi a vendéglátóhelyet!**

A Magyar Turisztikai Ügynökség és a vendéglátás-szakmai szervezetek álláspontja szerint a magyarországi vendéglátás fejlesztéséhez elengedhetetlenné vált a vendéglátóhelyek működését, ellenőrzését és típusát rögzítő jogszabály módosítása. Az eddig hatályban lévő jogszabályok több szempontból is elavultak. A termékkör szerinti besorolás nem volt egyértelmű, a termékkörök pedig nem voltak összhangban a hatályos Áfa-törvénnyel. A statisztikák a jogszabályban meghatározott típusokon alapultak, azonban az üzemeltetők főtevékenysége és a fő termékkör nem határozta meg egyértelműen a vendéglátóhely típusát.

A Magyar Turisztikai Ügynökség vendéglátás-stratégiai céljai között kiemelten szerepelt a vendéglátóhelyek besorolását szabályozó jogszabály előkészítése, valamint az ahhoz szükséges módszertani szakmai útmutató elkészítése. Olyan módszertani szakmai tematika született, mely segítségével pontosan behatárolhatóvá váltak az egyes vendéglátóhely-típusok közti különbségek, ezáltal felállt egy korszerű, a ma piacon lévő üzlettípusokhoz igazodó kategóriába sorolási rendszer.

Az új rendszer 2021. január 1-jén hatályba lépett. A Kormányrendelet 31. §-ban foglaltak értelmében a 2021. január 1-ig bejelentett, már működő **vendéglátó üzletek üzemeltetői legkésőbb 2021. március 31-ig kötelesek bejelenteni a jegyzőnek, hogy mely típusú vendéglátóhelyet üzemeltetnek.**

Az adatszolgáltatási kötelezettségének teljesítését a mellékelt nyilatkozat kitöltésével teljesítheti, mely a Kormányrendelet 4. mellékletében foglalt vendéglátóhely típusokat és azok jellemzőit tartalmazza.

Kérem, hogy **a nyilatkozatot szíveskedjen kitölteni és 2021. március 31. napjáig hivatalunkba visszajuttatni** - az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) 9. § (1) bekezdésében foglaltaknak megfelelően – elektronikus úton az e-papír alkalmazással (<https://epapir.gov.hu>).

Demecser, 2021.03.12. Tisztelettel: Bötykös Katalin sk.

 jegyző

**Tájékoztatás**

a 210/2009. (IX. 29.) Korm. rendelet 4. számú melléklete alapján

**Vendéglátóhely üzlettípusok és azok jellemzői**

**1. Étterem**

|  |  |
| --- | --- |
|  Fő terméktípusa: | Melegétel |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, többször használatos edényekben (étkészlet, poharak stb.). Vendégtérrel rendelkezik, a vendégeknek biztosítani kell a helyszíni fogyasztás lehetőségét. |
|  Konyha jellege, ételkészítés helye: | Az ételeket helyben készítik, főzőkonyhával rendelkezik. |

**2. Büfé**

|  |  |
| --- | --- |
|  Fő terméktípusa: | Melegétel/hidegétel |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik. |

**3. Cukrászda**

|  |  |
| --- | --- |
|  Fő terméktípusa: | Cukrászati készítmény, édesipari termék |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | A cukrászati termékeket nem feltétlenül a helyszínen készítik. |

**4. Kávézó, alkoholmentes italokra specializálódott vendéglátóhely**

|  |  |
| --- | --- |
|  Fő terméktípusa: | Kávéital, alkoholmentes ital |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5630 - Italszolgáltatás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik. |

**5. Italüzlet, bár**

|  |  |
| --- | --- |
|  Fő terméktípusa: | Szeszes ital |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5630 - Italszolgáltatás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik. |

**6. Zenés-táncos szórakozóhely**

|  |  |
| --- | --- |
|  Fő terméktípusa: | Szeszes ital |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5630 - Italszolgáltatás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | Zenés szolgáltatást nyújt, tánctérrel rendelkezik. A kiszolgálás lehet hagyományos vagy önkiszolgáló, egyszer vagy többször használatos edényekben (poharak stb.). |
|  Konyha jellege, ételkészítés helye: | Az ételeket nem feltétlenül a helyszínen készítik. |

**7. Munkahelyi/közétkeztetést végző vendéglátóhely**

|  |  |
| --- | --- |
|  Fő terméktípusa: | Melegétel/hidegétel |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5629 - Egyéb vendéglátás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, többször használatos edényekben (étkészlet, poharak stb.). Vendégtérrel rendelkezik, a helyszíni fogyasztás lehetőségét kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik, minimum tálalóval vagy melegítőkonyhával kell rendelkeznie. |

**8. Gyorsétterem**

|  |  |
| --- | --- |
|  Fő terméktípusa: | Melegétel/hidegétel |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Egész éven át nyitva tartó/időszakos |
|  Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik, minimum befejező konyhával rendelkezik. |

**9. Rendezvényi étkeztetés**

|  |  |
| --- | --- |
|  Fő terméktípusa: | Melegétel/hidegétel |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5621 - Rendezvényi étkeztetés |
|  Üzemeltetés típusa | Alkalmi |
|  Kiszolgálás jellege, felhasznált eszközök, fogyasztás helye: | A kiszolgálás helye a rendezvény. A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
|  Konyha jellege, ételkészítés helye: | Az ételeket nem feltétlenül a helyszínen készítik. |

**10. Alkalmi vendéglátóhely**

|  |  |
| --- | --- |
|  Fő terméktípusa: | Melegétel/hidegétel, kávéital, alkoholmentes és szeszes ital |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Alkalmi |
|  Kiszolgálás jellege, felhasznált eszközök, fogyasztás helye: | Meghatározott helyen üzemel. A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Pl. Telepített food truck, borozó egy borfesztiválon |
|  Konyha jellege, ételkészítés helye: | Az ételeket nem feltétlenül a helyszínen készítik. |

**11. Mozgó vendéglátóhely**

|  |  |
| --- | --- |
|  Fő terméktípusa: | Melegétel/hidegétel, kávéital, alkoholmentes és szeszes ital |
|  Tevékenység [**TEÁOR**](https://www.optijus.hu/optijus/lawtext/997K9008.KSH#sid) kódja | TEÁOR’08: 5610 - Éttermi, mozgó vendéglátás |
|  Üzemeltetés típusa | Alkalmi |
|  Kiszolgálás jellege, felhasznált eszközök, fogyasztás helye: | Folyamatosan változtatja a helyét, nem tartózkodik huzamosabb ideig egy helyben. A kiszolgálás önkiszolgáló értékesítés formájában történik nem biztosít ülőhelyet, egyszer vagy többször használatos edényekben (étkészlet, poharak stb.). Pl. Mozgó food truck, mozgó (kiskocsin) borozó egy borfesztiválon |
|  Konyha jellege, ételkészítés helye: | Az ételeket nem feltétlenül a helyszínen készítik. |